Case ID: 1100472
Sentence 55: Məhkəmə kollegiyasının iclasında ifadəsi elan olunmaqla tədqiq edilmiş şahid qismində dindirilən Şahid1 Əlsalam oğlubirinci instansiya məhkəməsinin iclasında verdiyi ifadəsində göstərmişdir ki, xx.xx.2019-cu il tarixdə saat 20 radələrində həyat yoldaşı Zeynəb, oğulları Ayxan və Ümüdlə birlikdə özünə məxsus idarə etdiyi VAZ-21011 markalı **-BF-*** qeydiyyat nişanlı avtomobilillə Ağdaş şəhəri Ləki dördyolunda yerləşən “Ağdaş Super market”-ə getdiyini,maşınını marketin qarşısında saxladığını,həyat yoldaşı Zeynəblə oğlu Ümüd maşından düşüb marketə getdiklərini, digər oğlu Ayxan isə maşında oturduğunu,oğlu Ümüdlə Zeynəb marketə daxil olan zaman sonradan adlarını bildiyi Nazim və Şəmistan adlı şəxslər marketin giriş qapısının yanında dayanıb dondurma yediklərini,həmin vaxt Nazim adlı şəxs Zeynəbgil onların yanından keçəndə nəisə xoşagəlməz söz dediyini, onun hərəkətlərindən həmin sözü xoşagəlməz ifadə olmasını başa düşdüyünü,lakin Ümüdlə Zeynəb həmin sözü eşitməyərək marketə daxil olduqlarını, əsəbləşib maşından düşüb Nazimə nə üçün tərbiyəsizlik edirsən və həyat yoldaşıma söz atırsan dediyini, bu zaman oğlu Ayxan maşından düşüb onlara yaxınlaşıb Şəmistan adlı şəxsin sifət nahiyəsindən bir dəfə yumruqla vurduğunu,daha sonra onlar əlbəyaxa olduqlarını, Nazim adlı şəxs də Ayxanın üstünə hücum etmək istəyən zaman Ümüd marketdən çıxıb Nazimin üstünə gəldiyini, bir neçə dəfə yumruqla Nazimin sifət nahiyəsindən vurduğunu,həmin vaxt özü onlara yaxınlaşıb dərhal oğlanları Ayxan və Ümüdü aralaşdırdığını, daha sonra onları və həyat yoldaşını avtomobilinə əyləşdirib oradan yaşadığı evə getdiyini, hadisə xx.xx.2019-cu il tarixdə axşam saat 20:06 radələrində Ağdaş Super marketin qarşısında baş verdiyini, hadisənin baş verməsinə səbəb Nazim adlı şəxsin tərbiyəsizlik edərək həyat yoldaşı onun yanından keçəndə ona xoşagəlməz söz atmasını bildirdiyini, özü və oğlanlarım spirtli içki qəbul etmədiklərini, Nazim və Şəmistanın da sərxoş olub-olmamalarını bilmədiyini, hadisə zamanı orada özü oğlanları Ayxan, Ümüd, həyat yoldaşı Zeynəb, Şəmistan, Nazim, həmçinin tanımadığı yol keçən və marketdə olan şəxslər olduğunu,səs küyə də tanımadığı yol keçən və marketdə olan şəxslər toplaşmışdıqlarını, özünü hadisə zamanı heç kəs vurmadığını və heç bir xəsarət almadığını göstərmişdir.Birinci instansiya məhkəməsində şahid qismində dindirilmiş Şahid2 da məhkəmə iclasında şahid qismində dindirilmiş Şahid1 Əlsalam oğlunun ifadəsində göstərdiyi xüsusatları təsdiq edərək analoji ifadə vermişdir Məhkəmə kollegiyasının iclasında ifadəsi elan olunmaqla tədqiq edilmiş Şahid3ibtidai istintaqda verdiyi ifadəsində göstərmişdir ki, 2018-ci ilin dekabr ayından Ağdaş rayonunda Ləki dörd yolunda yerləşən Ağdaş Supermarketində adminstrator vəzifəsində işlədyini, xx.xx.2019-cu il tarixdə həmin supermarketdə işdə olduğunu, həmin günü saat təxminən 20:06 radələrində supermarketin Ağdaş restoranı yerləşən tərəfədə olan marketə giriş qapısının qarşısında kimsənin ucadan nalayiq ifadələr işlədərək səs-küy gəldiyini gördüyünü, bundan sonra özüdə marketin həmin giriş qapısından çölə çıxanda sonradan adını bildiyi Ağdaş şəhər sakinin Ceyhun adlı şəxsin iki övladı yəni Ayxan və Ümid Ağdaş rayon Qaradağlı kəndində yaşayanlar Nazim və Şəmistan adlı şəxslərə qarşı ucadan nalayiq ifadələr işlədərək onları döydüklərini gördüyünü, bundan sonra Ayxanın və Ümidin atası Ceyhun hər ikisini öz avtomobilinə qoyub hadisə yerindən kənarlaşdırdıqlarını, sonra Nazimin burun nahiyəsindən qan gəldiyini gördüyünü, Şəmistanda isə xəsarəti Ayxan və Ümid hansı nahiyəsindən yetirməklərini görmədiyini, sonra Ağdaş rayon PŞ-nin Təhqiqat qrupu tərəfindən özünə mağazada olan hadisə yerinin kamera görüntülərini təqdim edilməsini bildirdiklərini, özüdə həmin görüntüləri təqdim etdiyini, hadisə barədə bildiklərinin və gördüklərinin bunlardan ibarət olduğunu, hadisənin xx.xx.2019-cu il tarixdə təxminən axşam saat 20:06 radələrində Ağdaş Super marketin qarşısında baş verdiyini, hadisənin baş verməsinə səbəbin nə olduğunu bilmədiyini, lakin Ayxan və Ümidin Nazim və Şəmistana qarşı ucadan nalayiq ifadələr işlədərək onları vururduqlarını bildirmişdir.